ยิงอิหม่ามมัสยิดกลางปัตตานีดับกลางตลาด ทั้งวันมีบึ้มทหาร-ชาวบ้านเจ็บ11
คนร้ายลอบยิงอิหม่ามมัสยิดกลางปัตตานีกลาง ขว้างระเบิดใส่ร้านอาหารที่มายอ และวางระเบิดชุดคุ้มครองครูยะลาชาวมุสลิมร่วมละหมาดศพของนายยะโก๊บ หร่ายมณี โต๊ะอิหม่ามมัสยิดกลางจังหวัดปัตตานี ที่ถูกยิงกลางตลาดเมื่อช่วงเย็นวันที่ 5 สิงหาคม 2556เวลา 16.40 น.วันที่ 5 สิงหาคม 2556 คนร้ายยิงนายยะโก๊บ หร่ายมณี โต๊ะอิหม่ามมัสยิดกลางจังหวัดปัตตานีเสียชีวิตขณะเดินซื้ออาหารที่ตลาดจะบังติกอ เขตเทศบาลเมืองปัตตานี โดยคนร้าย 4 คนขับขี่รถจักรยานยนตร์ประกบยิงจนเสียชีวิตขณะนำส่งโรงพยาบาล วันเดียวกันเวลา 15.50 น. คนร้ายลอบวางระเบิดชุดปฏิบัติการรักษาความปลอดภัยครูโรงเรียนบ้านซาไก บ้านเจะซีโป๊ะ ต.บ้านแหร อ.ธารโต จ.ยะลา โดยนำระเบิดซ่อนในรถจักรยานยนตร์นำมาจอดไว้ข้างทาง แรงระเบิดทำให้ ร.ต.ต.อมร สุขเกษม ได้รับบาดเจ็บเล็กน้อยก่อนหน้านี้ เวลา 13.20 น. คนร้ายขว้างระเบิดใส่ร้านขายอาหารที่บ้านมายอ ต.มายอ อ.มายอ จ.ปัตตานี มีผู้ได้รับบาดเจ็บ 5 รายคือ นายเจริญดำประเสริฐ เจ้าของร้าน นางขวัญกมล สิทธิเชน ผอ.โรงเรียนบ้านบูดน นายสุวิทย์ โรจน์สุวรรณ ผอ.โรงเรียนบ้านถนน นายสุทร ศรีสมปอง ครูโรงเรียนบ้านถนน และนายอนน ไชยบุราช พนักงานขับรถเทศบาลมายอเวลา 8.50 น.คนร้ายลอบวางระเบิดชุดคุ้มครองครูขณะปฏิบัติหน้าที่ด้วยการเดินเท้าที่บ้านลำดา ต.ยุโป อ.เมือง จ.ยะลา โดนนำระเบิดซุกซ่อนริมถนน แรงระเบิดทำให้เจ้าหน้าที่ทหารได้รับบาดเจ็บ 5 นายโดยบาดเจ็บสาหัส 2 นาย คือ ส.อ.อำนาจ คงมนต์ และพลทหารคมสันต์ ประดู่ และอีก 3 คนได้รับบาดเจ็บคือ พลทหารอิสมะแอ นิหวัง พลทหารอดิสรณ์ เกื้อขำ และ พลทหารชินชัย โสภา
คนร้ายลอบยิงอิหม่ามมัสยิดกลางปัตตานีกลาง ขว้างระเบิดใส่ร้านอาหารที่มายอ และวางระเบิดชุดคุ้มครองครูยะลา ชาวมุสลิมร่วมละหมาดศพของนายยะโก๊บ หร่ายมณี โต๊ะอิหม่ามมัสยิดกลางจังหวัดปัตตานี
ชายแดนใต้